	[image: image5.jpg]



	[image: image6.png]Wz
Kyneay

Mopowtikd Mpaweio Kunplakic MpeoBeiac






	[image: image3.jpg]



	[image: image4.png]Wz
Kyneay

Mopowtikd Mpaweio Kunplakic MpeoBeiac







	Παρουσίαση βιβλίων Ευγενίας Πέτρου-Ποιητού
Από πού κρατά η σκούφια τους 

Λέξεις & Ιστορίες από τον κόσμο της γεύσης

και

Μια ζωή πέρα από τα σύνορα

στο Σπίτι της Κύπρου

Τη Δευτέρα 6 Ιουνίου 2016 πραγματοποιήθηκε στο Σπίτι της Κύπρου, η παρουσίαση των βιβλίων της Ευγενίας Πέτρου-Ποιητού Από πού κρατά η σκούφια τους, Λέξεις & Ιστορίες από τον κόσμο της γεύσης και Μια ζωή πέρα από τα σύνορα.
Το βιβλίο Από πού κρατά η σκούφια τους (εκδόσεις Επιφανίου, 2013) είναι ένα ετυμολογικό λεξικό της κυπριακής παραδοσιακής κουζίνας, φαγητών, σκευών, επίπλων,  με λέξεις και μικρές ιστορίες.  


Το 2015 κυκλοφόρησε το βιβλίο Μια ζωή πέρα από τα σύνορα στο οποίο η συγγραφέας περιγράφει όσα είδε και έζησε τα πρώτα 25 χρόνια της ζωής της στην αγαπημένη πόλη Αμμόχωστο.


Τους παρευρισκομένους καλωσόρισε η Μορφωτικός Σύμβουλος κ. Μαρία Παναγίδου και στη συνέχεια για τα βιβλία μίλησαν ο Δρ Παναγιώτης Πέτρου, Φαρμακοποιός και ο κ. Ανδρέας Βοσκός, Ομότιμος Καθηγητής της Αρχαίας Ελληνικής Φιλολογίας του Εθνικού και Καποδιστριακού Πανεπιστημίου Αθηνών. 


Η συγγραφέας συνέλεγε μικρά ψήγματα σοφίας για την κουζίνα μας, την ετυμολογία των λέξεων, αποδομώντας έτσι την  πολυπλοκότητα των λέξεων, είτε αυτές αφορούν φαγητά, σκεύη ή και διαδικασίες, διασπώντας τις λέξεις στην αρχική τους υπόσταση, εξονυχίζοντας την προέλευση τους και προσπαθώντας να ακουμπήσει πάνω στη ρίζα της έμπνευσης. Μεθοδικά, αποθήκευε τη γνώση αυτή, όπως αποθηκεύουν οι αγρότες στην Κέα και τη Σέριφο το βρόχινο νερό στις στέρνες, για να το χρησιμοποιήσουν στη σπορά, όταν οι συνθήκες το ευνοούσαν επεσήμανε, μεταξύ άλλων, ο κ. Πέτρου παρουσιάζοντας το βιβλίο «Από πού κρατά η σκούφια τους».


Ο κ. Βοσκός αναφερόμενος στο βιβλίο «Μια ζωή πέρα από τα σύνορα» είπε ότι αποτελεί μια ολοζώντανη και ελκυστική απεικόνιση της υπερεικοσάχρονης ζωής της συγγραφέως στην ελεύθερη Αμμόχωστο, δοσμένη χρονογραφικά και συνάμα χωρογραφικά. Ο ομιλητής παρουσίασε με αναλυτικό τρόπο τις ενότητες του βιβλίου παραθέτοντας χαρακτηριστικά αποσπάσματα ή λακωνικές αναφορές, αλληλοσυμπληρούμενες, δίνοντας μια αντιπροσωπευτική εικόνα του περιεχομένου.

Στην αντιφώνησή της η συγγραφέας αναφέρθηκε στην πολυετή ερευνητική προσπάθειά της για τη συλλογή στοιχείων του πρώτου βιβλίου και στις αναμνήσεις της από την Αμμόχωστο που αποτυπώνονται στο δεύτερο βιβλίο. Ευχαρίστησε θερμά τόσο το Σπίτι της Κύπρου όσο και όλους όσοι βοήθησαν και συμπαραστάθηκαν στην ολοκλήρωση του έργου της.

Η εκδήλωση πραγματοποιήθηκε με τη στήριξη των Πολιτιστικών Υπηρεσιών του Υπουργείου Παιδείας και Πολιτισμού της Κύπρου. 

